జ్వరమొస్తే జేబు గుల్లే - EENADU
జ్వరమొస్తే జేబు గుల్లే
చిరుద్యోగులు, చిరు వ్యాపారులు, దినసరి కూలీలపై తీవ్ర భారం
అటు ఉపాధి కోల్పోయి.. ఇటు చికిత్సకు వ్యయంతో చితికిపోతున్న బాధితులు
రాష్ట్రంలో విజృంభిస్తున్న విష జ్వరాల తాకిడికి ఆరోగ్యం దెబ్బతినడమే కాదు.. చాలామంది ఆర్థికంగానూ కుదేలైపోతున్నారు. దోమలు రక్తం పీల్చేస్తుంటే.. ఆసుపత్రులు వారి సొమ్ములు లాగేస్తున్నాయి.. ముఖ్యంగా మధ్యతరగతి కుటుంబాలవారు, చిరుద్యోగులు, చిరు వ్యాపారులు, కార్మికులు, దినసరి కూలీలు తీవ్ర ఆర్థిక భారాన్ని ఎదుర్కొంటున్నారు. ఇంట్లో ఒక్కరికి జ్వరమొచ్చినా జేబు గుల్లవుతోంది. ఒకేసారి ఇద్దరు ముగ్గురు జ్వరాల బారిన పడిన కుటుంబాలకు చికిత్స ఖర్చు పెను భారమవుతోంది. పస్తులుండేవాళ్లు కొందరైతే.. పుస్తెలమ్ముకునేవారు మరికొందరు.
రాష్ట్రవ్యాప్తంగా దాదాపు అన్ని ప్రైవేటు ఆసుపత్రులూ నెలరోజులుగా జ్వర పీడితులతో కిక్కిరిసిపోతున్నాయి. ప్రభుత్వ ఆసుపత్రుల్లో రోగుల తాకిడి అధికంగా ఉండడంతో.. ఆర్థికంగా స్థోమత లేనివారు కూడా ప్రైవేటు ఆసుపత్రులకు వెళ్లక తప్పడంలేదు. సాధారణంగా జిల్లా కేంద్రాల్లో ఓపీలో రూ. 200-300 తీసుకునే వైద్యులు ఇదే అదనుగా కొన్నిచోట్ల తమ సంప్రదింపుల రుసుమును రూ. 400-500కు కూడా పెంచేశారు. ప్రైవేటు, కార్పొరేట్‌ ఆసుపత్రుల్లో చికిత్స పొందితే ఆసుపత్రి స్థాయిని బట్టి, చికిత్స పొందిన రోజులను బట్టి, జ్వర తీవ్రతను బట్టి.. రూ.2 లక్షల వరకూ చెల్లించాల్సిన పరిస్థితులు నెలకొన్నాయి. బాధితుల్లోని ఆందోళనను కొన్ని ప్రైవేటు ఆసుపత్రులు తమకు అనుకూలంగా మలచుకుంటున్నాయి. ప్లేట్‌లెట్ల సంఖ్య పడిపోయిందంటే రోగులను భయపెట్టే పర్వం ప్రారంభమవుతుంది. ప్లేట్‌లెట్ల సంఖ్య లక్ష కంటే తక్కువకు తగ్గిపోతే ఇక అరాచకం తారస్థాయికి చేరుతుంది. ఆసుపత్రిలో చేరాల్సిందేనని కొందరు వైద్యులు ఒత్తిడి పెంచుతున్నారు. ఐసీయూ చికిత్స, గంటకోసారి పరీక్షలు, హడావిడిగా ప్లేట్‌లెట్లు ఎక్కించడం.. వెరసి బిల్లు తడిసి మోపెడవుతోంది.
కుటుంబాలపై ఆర్థిక భారం
* రంగారెడ్డి జిల్లా శేరిలింగంపల్లికి చెందిన ఒక బాలుడికి జ్వరం రావడంతో నిలోఫర్‌ ఆసుపత్రిలో చేర్చారు. కూలిపనులు చేసుకొనే భార్యాభర్తలిద్దరూ వారంరోజులుగా నిలోఫర్‌లోనే గడుపుతున్నారు. తల్లి లోపల బాలుడి వద్ద ఉంటే తండ్రి బయట ఉంటున్నాడు. ఇప్పుడు తండ్రి లోపలికి వెళ్లాలంటే.. అక్కడి భద్రతా సిబ్బందికి రూ. 10 ఇవ్వాల్సిందే. ఐసీయూలోకి వెళ్లాలంటే అక్కడి సిబ్బందికి మరో రూ. 10 ఇవ్వాలి. బాలుడికి దుస్తులు మార్చాలన్నా.. పడకపై దుప్పటి తీసి మరోటి వేయాలన్నా.. అక్కడి సిబ్బందికి ఎంతో కొంత ముట్టజెప్పాల్సిందే. అలా తల్లి లోపలికి కనీసం రెండుసార్లు, తండ్రి రెండుసార్లు వెళ్లి వచ్చారంటే.. భద్రతా సిబ్బందికిచ్చే ముడుపులే రూ. 100 దాటుతున్నాయి. ఇక తల్లిదండ్రులిద్దరికీ తిండికి, కాలకృత్యాలు తీర్చుకోడానికి, స్నానాలకు.. వెరసి రోజుకు కనీసం రూ. 500 వరకూ ఖర్చవుతోంది. వారిద్దరూ ఇక్కడే వారం రోజుల్నించి ఉంటుండడంతో.. ఉపాధినీ కోల్పోతున్నారు.
* కరీంనగర్‌ జిల్లా రామడుగుకు చెందిన ఓ మహిళ(45) కూలి పనులు చేసుకుంటూ జీవనం సాగిస్తోంది. వారంరోజులుగా జ్వరమొస్తుంటే స్థానిక వైద్యుడికి చూపించుకుంది. రక్తపరీక్షలు చేయిస్తే ప్లేట్‌లెట్లు తగ్గినట్లుగా తేలింది. డెంగీ అని నిర్ధారణ కాకపోయినా.. ఆసుపత్రిలో చేరి చికిత్స పొందితే మేలని స్థానిక వైద్యుడు సలహా ఇచ్చాడు. కరీంనగర్‌ జిల్లా ఆసుపత్రి రోగులతో కిటకిటలాడుతుండడంతో.. ఓ ప్రైవేటు ఆసుపత్రిలో చేరింది. నాలుగు రోజులు చికిత్స పొందింది. రక్తపరీక్షలు, వైద్యుని సంప్రదింపులు, ఔషధాలు.. తదితరాలన్నీ కలిపి రూ. 50,000 చెల్లించి ఇంటికి చేరాల్సి వచ్చింది.
* హైదరాబాద్‌కు చెందిన ఓ వ్యాపారి కుమారుడి(9)కి జ్వరమొచ్చింది. ఇక్కడి ఓ ప్రైవేటు ఆసుపత్రిలో చేర్పిస్తే.. ఐసీయూలో ఉంచి చికిత్స అందిస్తున్నారు. ఇప్పటికే రూ. 2 లక్షల బిల్లు కాగా, మరో రూ.లక్ష వరకూ వ్యయమవుతుందని అంచనా.
* ఆదిలాబాద్‌ జిల్లా సిరికొండ మండల కేంద్రానికి చెందిన బియ్యాల రాములు కూలీగా జీవనం సాగిస్తున్నాడు. వారంరోజుల కిందట జ్వరం వస్తే ఇచ్చోడలోని ప్రైవేటు వైద్యుని వద్ద చూపించుకున్నాడు. ఆదిలాబాద్‌లో ప్రైవేటు నర్సింగ్‌హోంలో నాలుగు రోజుల పాటు వైద్యం పొందాడు. మొత్తంగా రూ. 15,000 ఖర్చయింది. వారం రోజుల కూలి నష్టపోవటమే కాకుండా ఉన్న డబ్బంతా ఖర్చయిపోయిందని ఆయన వాపోతున్నాడు.
జ్వరాల వాత.. లక్ష ఖర్చు
ఖమ్మం జిల్లాకు చెందిన ఒక కుటుంబం మొత్తం ఒకేసారి వైరల్‌ జ్వరాల బారినపడ్డారు. ఒక స్టీలుషాపులో నెలకు రూ. 7,000 వేతనానికి పనిచేసే ఆ చిరుద్యోగి ఒక ప్రైవేటు ఆసుపత్రి జనరల్‌ వార్డులో చికిత్స పొందాడు. ఉపాధి కోల్పోవడమే కాకుండా రూ.లక్ష వరకూ ఖర్చవడంతో ఆ కుటుంబం ఆర్థిక భారాన్ని ఎదుర్కొంటోంది.
పుస్తెలు అమ్ముకోవలసి వచ్చింది..
* హైదరాబాద్‌లోని సరూర్‌నగర్‌లో కిరాణాషాపు వ్యాపారి కుమార్తె(10)కు విషజ్వరమని తేలింది. ప్రైవేటులో చేరితే డెంగీ అని నిర్ధారించి చికిత్స చేశారు. రూ. 60,000 బిల్లయితే.. చివరకు పుస్తెలతాడును అమ్ముకోవాల్సి వచ్చిందని తల్లి వాపోయింది.
బిల్లు కట్టలేక.. ప్రాణాలు పణం
* మహబూబాబాద్‌ జిల్లా కురవి మండలం రేగులతండా పరిధిలోని రామచంద్రాపురానికి చెందిన ఒక బాలిక(9)కు కొద్దిరోజుల కిందట జ్వరమొచ్చింది. ప్లేట్‌లెట్లు తగ్గుతున్నాయని గుర్తించి మహబూబాబాద్‌లో చికిత్స అందించారు. రూ. 40,000 ఖర్చయింది. ఇంటికొచ్చాక మళ్లీ ఆ బాలిక నీరసించడంతో ఈసారి ఖమ్మంలోని ఓ ప్రైవేటు ఆసుపత్రికి తీసుకెళ్లారు. ఈసారి కూడా ఖర్చు భారీగా పెరుగుతుండడంతో.. భరించే స్తోమత లేక బాలికను ఇంటికి తీసుకొచ్చారు. పరిస్థితి విషమించి ఆమె కన్నుమూసింది.
అన్ని ప్రభుత్వ ఆసుపత్రుల్లోనూ జ్వర నిర్ధారణ పరీక్షలు, ఔషధాలు, చికిత్సలను ఉచితంగానే అందిస్తున్నారు. అయినా.. జ్వర బాధితులకు జేబుల్లోంచి ఖర్చుపెట్టక తప్పడం లేదు. సర్కారు ఆసుపత్రిలో ప్రవేశం దగ్గర్నుంచి.. ప్రతి సేవల్లోనూ అదనంగా అక్కడి సిబ్బంది వసూలు చేస్తుండడంతో చిల్లరగానే వందల్లో ఖర్చవుతోంది. స్నానాల గదుల వంటి కనీస సౌకర్యాలు లేకపోవడంతో వాటికి కూడా చెల్లించాల్సి వస్తోంది.
jwaramoste jebu gulley - EENADU
jwaramoste jebu gulley
chirudyogulu, chiru vyaapaarulu, dinasari kooleelapai teevra bharam
atu upaadhi kolpoi.. itu chikitsaku vyayamtho chitikipotunna baadhitulu
rashtramlo vijrumbhistunna visha jwaraala taakidiki aarogyam debbatinadame kaadu.. chaalaamandi aardhikamgaanuu kudelaipotunnaru. domalu raktam peelchestunte.. aasupatrulu vaari sommulu lagestunnayi.. mukhyamgaa madhyataragati kutumbaalavaaru, chirudyogulu, chiru vyaapaarulu, kaarmikulu, dinasari kooleelu teevra aardhika bhaaraanni edurkontunnaru. intlo okkariki jwaramochinaa jebu gullavutondi. okesari iddaru mugguru jwaraala baarina padina kutumbaalaku chikitsa kharchu penu bhaaramavutondi. pastulundevallu kondaraite.. pustelammukunevaaru marikondaru.
raashtravyaaptamgaa daadaapu anni praivetu aasupatruluu nelarojulugaa javara peeditulatoe kikkirisipotunnaaya. prabhutva aasupatrullo rogula taakidi adhikamgaa undadamtho.. aardhikamgaa sthomatha lenivaaru kuudaa praivetu aasupatrulaku vellaka tappadamledu. saadhaaranamgaa jilla kendraallo opiiloo roo. 200-300 teesukune vaidyulu ide adanugaa konnichotla tama sampradimpula rusumunu roo. 400-500ku kuudaa penchesaaru. praivetu, carporate aasupatrullo chikitsa pondite aasupatri sthaayini batti, chikitsa pondina rojulanu batti, javara teevratanu batti.. roo.2 lakshala varakuu chellinchaalsina paristhitulu nelakonnaayi. baadhitullooni aandolananu konni praivetu aasupatrulu tamaku anukuulamgaa malachukuntunnaayi. plateletla sankhya padipoyindante rogulanu bhayapette parvam praarambhamavutundi. plateletla sankhya laksha kante takkuvaku taggipothe ika arachakam taarasthaayiki cherutundi. aasupatrilo cheralsindenani kondaru vaidyulu ottidi penchutunnaaru. icu chikitsa, gantakosari pareekshalu, hadavidiga plateletlu ekkinchadam.. verasi billu tadisi mopedavutondi.
kutumbaalapai aardhika bharam
* rangareddy jilla serilingampalliki chendina oka baludiki jwaram raavadamtho nilophersh aasupatrilo cherchaaru. koolipanulu chesukone bhaaryaabhartaliddaruu vaaramrojulugaa nilopherelone gaduputunnaru. talli lopala baludi vadda unte tandri bayata untunnadu. ippudu tandri lopaliki vellalante.. akkadi bhadrata sibbandiki roo. 10 ivvalsinde. iculooliki vellalante akkadi sibbandiki maro roo. 10 ivvali. baludiki dustulu marchalanna.. padakapai duppati teesi maroti veyalanna.. akkadi sibbandiki entho kontha muttajeppalsinde. alaa talli lopaliki kaneesam rendusaarlu, tandri rendusaarlu velli vacharante.. bhadrata sibbandikicche mudupule roo. 100 daatutunnaayi. ika tallidandruliddarika tindiki, kaalakrutyaalu teerchukodaaniki, snaanaalaku.. verasi rojuku kaneesam roo. 500 varakuu kharchavutondi. vaariddaruu ikkade vaaram rojulninchi untundadamtho.. upaadhinee kolpotunnaru.
* kareemnagarm jilla ramaduguku chendina oo mahila(45) kuuli panulu chesukuntu jeevanam saagistondi. vaaramrojulugaa jwaramostunte sthaanika vaidyudiki choopinchukundi. raktapareekshalu cheyiste plateletlu tagginatlugaa telindi. dengi ani nirdhaarana kakapoyina.. aasupatrilo cheri chikitsa pondite melani sthaanika vaidyudu salaha ichadu. kareemnagarm jilla aasupatri rogulatho kitakitalaadutundadamtho.. oo praivetu aasupatrilo cherindi. naalugu rojulu chikitsa pondindi. raktapareekshalu, vaidyuni sampradimpulu, aushadhaalu.. taditaraalannii kalipi roo. 50,000 chellinchi intiki cheralsi vachindi.
* hyderabadenku chendina oo vyaapaari kumarudi(9)ki jwaramochindi. ikkadi oo praivetu aasupatrilo cherpiste.. iculo unchi chikitsa andistunnaaru. ippatike roo. 2 lakshala billu kaga, maro roo.laksha varakuu vyayamavutundani anchana.
* adilabade jilla sirikonda mandala kendraaniki chendina biyyala ramulu kuuleegaa jeevanam saagistunnaadu. vaaramrojula kindata jwaram vaste ichodaloni praivetu vaidyuni vadda chuupinchukunnaadu. aadilaabaadlo praivetu narsinghenlo naalugu rojula paatu vaidyam pondaadu. mottamgaa roo. 15,000 kharchayindi. vaaram rojula kuuli nashtapovatame kakunda unna dabbanta kharchayipoyindani aayana vaapotunnaadu.
jwaraala vaata.. laksha kharchu
khammam jillaaku chendina oka kutumbam mottam okesari vairalm jwaraala barinapaddaru. oka steelushaapulo nelaku roo. 7,000 vetanaaniki panichese aa chirudyogi oka praivetu aasupatri janaralni vaardulo chikitsa pondaadu. upaadhi kolpovadame kakunda roo.laksha varakuu kharchavadamtho aa kutumbam aardhika bhaaraanni edurkontondi.
pustelu ammukovalasi vachindi..
* hyderabadoleni sarurinagarnilo kiraanaashaapu vyaapaari kumarte(10)ku vishajvaramani telindi. praivetulo cherithe dengi ani nirdhaarinchi chikitsa chesaru. roo. 60,000 billayithe.. chivaraku pustelataadunu ammukovalsi vachindani talli vaapoyindi.
billu kattaleka.. praanaalu panam
* mahabubabad jilla kuravi mandalam regulatanda paridhilooni ramachandrapuraniki chendina oka balika(9)ku koddirojula kindata jwaramochindi. plateletlu taggutunnayani gurtinchi mahabuubaabaadlo chikitsa andinchaaru. roo. 40,000 kharchayindi. intikochaka malli aa balika neerasinchadamtho eesaari khammamloni oo praivetu aasupatriki teesukellaaru. eesaari kuudaa kharchu bhariga perugutundadamto.. bharinche stomata leka baalikanu intiki teesukochaaru. paristhiti vishaminchi aame kannumusindi.
anni prabhutva aasupatrulloonuu javara nirdhaarana pareekshalu, aushadhaalu, chikitsalanu uchitamgaane andistunnaaru. aina.. javara baadhitulaku jebullonchi kharchupettaka tappadam ledu. sarkaaru aasupatrilo pravesam daggarnunchi.. prati sevalloonuu adanamgaa akkadi sibbandi vasulu chestundadamto chillaragaane vandallo kharchavutondi. snaanaala gadula vanti kaneesa soukaryaalu lekapovadamto vaatiki kuudaa chellinchaalsi vastondi.